Gingindlovu idolobha elisesifundazweni saKwaZulu-Natali eNingizimu Afrika. Leli dolobha lingelinye lamadolobha angaphansi komasipala obizwa ngikuthi i-King Cetshwayo District Municipality. Leli dolobha lisendaweni enothile ngomlando wakwaZulu, lisendaweni lapho Inkosi uCetshwayo kaMpande abe enomuzi wakhe omkhulukazi khona. Kuyindawo lapho UCetshwayo anqoba waphinde wabulala umfowabo uMbulazi. Igama elithi Gingindlovu liqonde umgwinyi wendlovu, okwabe kuqondiswe ekunqotshweni kukaMbulazi ngonyaka ka-1856. Leli dolobha kuyilapho futhi kwatholana phezulu amaNgisi kanye namabutho akwaZulu okwabe kuyengxenye yezimpi phakathi kukaZulu namaNgisi ngonyaka ka-1879 mhlaka 2 kuMbasa impi eyaziwa ngokuthi Impi yaseGingindlovu okuyilapho amaZulu anqotshwa khona ngamaNgisi.